नई दिल्ली।। पं
कज आडवाणी ने बुधवार को यहां इतिहास रचा जब वह पूर्व विश्व चैम्पियन इंग्लैंड के शान मर्फी को 4-3 से हराकर वेल्श के न्यूपोर्ट में चल रहे बेटविक्टर वेल्श ओपन प्रो स्नूकर सीरीज के क्वॉर्टर फाइनल में जगह बनाने वाले पहले भारतीय खिलाड़ी बने।
आठ बार के विश्व चैम्पियन आडवाणी ने शानदार प्रदर्शन करते हुए प्री क्वॉर्टर फाइनल में जगह बनाई जहां उनका सामना 2006 के विश्व चैम्पियन स्कॉटलैंड के ग्रीम डॉट और आयरलैंड के फर्गल ओ ब्रायन के बीच होने वाले मैच के विजेता से होगा।
आडवाणी ने कहा, 'मैं इस जीत से काफी खुश हूं। मर्फी के स्तर के खिलाड़ी को हराने के लिए आपको एड़ी चोटी का जोर लगाना होता है और मुझे लगता है कि ऐसा ही हुआ।'
आडवाणी और 2005 के विश्व पेशेवर स्नूकर चैम्पियन मर्फी के बीच कड़ा मुकाबला देखने को मिला।भारतीय खिलाड़ी ने पहला फ्रेम 75-15 से जीता लेकिन मर्फी ने वापसी करते हुए अगला फ्रेम 100-10 से अपने नाम किया। आडवाणी ने इसके बाद तीसरा और चौथा फ्रेम जीतकर 3-1 की बढ़त बना ली।
मर्फी ने पांचवां और छठा फ्रेम जीतकर 3-3 की बराबरी हासिल की जिससे मैच निर्णायक फ्रेम में खिंच गया।इंग्लैंड के खिलाड़ी ने हालांकि निर्णायक फ्रेम में काफी गलतियां की जिससे आडवाणी ने अंतिम गेम 64-15 से जीतकर मैच अपने नाम कर लिया।
नीचे नजर आ रहे कॉमेंट अपने-आप साइट पर लाइव होते हैं। हमने फिल्टर लगा रखे हैं ताकि कोई आपत्तिजनक शब्द या कॉमेंट लाइव न होने पाएं। लेकिन अगर ऐसा कोई कॉमेंट
लाइव हो जाता है जिसमें अनर्गल व आपत्तिजनक टिप्पणी की गई है, गाली या भद्दी भाषा है या व्यक्तिगत आक्षेप है, तो उस कॉमेंट के साथ लगे 'आपत्तिजनक' लिंक पर क्लिक करें। उसके बाद आपत्ति का कारण चुनें और सबमिट करें। हम उस पर कार्रवाई करते हुए उसे जल्द से जल्द हटा देंगे।
अपना कॉमेंट खोजने के लिए अपने कीबोर्ड पर एकसाथ crtl और F दबाएं व अपना नाम टाइप करें